Grbović: Nadamo se da preporuke evroparlamentaraca nisu "opšta mesta“\nPolitika Autor:N101. sep. 202120:17 > 20:26\nPredsednik Pokreta slobodnih građana (PSG) Pavle Grbović kaže za N1 da se nada da preporuke za unapređenje izbornih uslova koje su pripremili predstavnici Evropskog parlamenta neće sadržati "nikakva iznenađenja", niti "opšta mesta". "Onog trenutka kada vidimo taj dokument tada ćemo videti da li postoji realna želja da do nekog dogovora dođe", kazao je Grbović.\nPredstavnici Evropskog parlamenta koji posreduju u dijalogu vlasti i opozicije završili su predlog sporazuma o izbornim uslovima. Kako navodi Nova.rs, taj dokument bi u narednih nekoliko dana trebalo da bude dostavljen predstavnicima vlasti i opozicije u Srbiji.\n„Tu bi situacija trebalo da bude jasna, nadam se da neće biti nikakvih iznenađenja, jer bi nas to udaljilo od rezultata pregovora. Zna se šta su bile teme: sprečavanje pritisaka na birače, oslobađanje medija i sprečavanje vođenja funkcionerske kampanje. Mi smo bili pripremljeni za te sastanke, kao i za fazu nakon, poslali smo vrlo konkretne primedbe evroposlanicima – koji je zakonski put do implementacije rešenja, a poslali smo im i to da mi ne trežimo ništa što ne postoji u evropskoj praksi“, kazao je Grbović.\nKako je rekao, shvataju da ti izborni uslovi ne mogu da budu u potpunosti fer i pošteni.\n„Vlast ima averzije prema tom dogovoru i sigurno neće ići do kraja u tom procesu. Ali mi ćemo pokušati da napravimo neki pomak u odnosu na ono što smo imali do sada. Nisam preveliki optimista, ali mi se čini da 17. i 18. septembra, za kad je zakazana ta druga runda, da nakon tih sastanaka možemo da izađemo s nekim dogovorom koji bi makar malo popravio stanje u toj oblasti“, naveo je lider PSG-a.\nGrbović kaže i da ga ne zanima dijalog koji se vodi bez posrednika iz Evropskog parlamenta.\n„Mi znamo u kom procesu učestvujemo, taj proces treba da bude završen potpisivanjem sporazuma između predstavnika opozicije, predstavnika evroparlamentaraca i predstavnika vlasti i taj sporazum mora da sadrži u sebi mehanizam za kontrolu sprovođenja onoga što se dogovori, a u tim kontrolnim telima mora da učestvuje i opozicija“, naglasio je Grbović.\nSamo jedan kolosek\nU „drugom koloseku“ pregovora, kaže, nisu želeli da učestvuju.\n„Jer ne verujemo Vučiću, jer da su imali stvarnu želju da se nešto promeni, verovatno ne bismo došli u ovu pomalo ponižavajuću situaciju da uopšte pregovaramo o izbornim uslovima i da tražimo da neko sa strane dođe. Ovde ne postoji institucionalni dijalog, niti institucije postoje, niti institucije predstavljaju raspoloženje građana u pravoj meri, te je nemoguće da dođemo sami do pravog rešenja“, smatra Grbović.\nOd evroparlamentaraca, dodaje, opozicija nije tražila pomoć.\n„Ne tražimo da budu na našoj strani, tražimo objektivnost i tražimo od njih da zastupaju interese i vrednosti instutucije koja ih je delegirala, jer ta institucija je izrekla sve ono što je kasnije opozicija i ponovila, dakle – zarobljenost medija, zarobljenost institucija, nepoštovanje vladavine prava. To nisu izmišljotine opozicije, već problem s kojima se ovo društvo suočava, a koji su preopoznati u dokumentima evropskih institucija“, rekao je gost N1.\nNa pitanje šta ako međustranački dijalog „sklizne u besmisao“, kako je ranije upozorio, Grbović kaže:\n„Jako smo blizu tog trenutka, kad dobijemo taj dokumnet, da predstavimo građanima. Trebalo bi uskoro da stigne predlog tog dokumenta, o kojima bi svi trebalo da se izjasnimo 16. i 17. septembra, da bi ostalo jedno dve nedelje za eventualne dopune i primedbe. Onog trenutka kada vidimo taj dokument, tada ćemo videti da li postoji realna želja da do nekog dogovora dođe. Ukoliko to bude spisak opštih mesta, postaće jasno da za dve nedelje nećemo doći do nekog relevantnog dogovora“.\nI dodaje da – nije preveliki optimista.\n„Ali, mislim da šanse i dalje postoje“, kazao je.\nevroparlamentarcimeđustranački dijalogpavle grbovićPSG


DAMASK KRITIKOVAO KERIJA\n24.02.2016. 18:07h Ažurirano: 11.02.2019. 11:30h\nSirijska vlada kritikovala je američkog državnog sekretara Džona Kerija zbog izjava pred Odborom za spoljne poslove američkog Senata, prenijela je danas saopštenje sirijskog Ministarstva spoljnih poslova, zvanična novinska agencija Sana.\nKeri je juče rekao pred odborom Senata da rat u Siriji ne može da prestane dok je na vlasti predsjednik Bašar al Asad.\nSirijsko Ministarstvo spoljnih poslova je saopštilo da su Kerijeve izjave "suprotne realnosti" i da predstavljaju pokušaj da "sakrije odgovornost svoje zemlje za terorističke zločine kojima je Sirija bila izložena".\nKeri je takođe rekao da ne može da garantuje uspjeh sporazuma o privremenom prekidu vatre u Siriji ali da je to najbolji put da se okonča pet godina nasilja u toj zemlji.\nSporazum ne obuhvata grupu Islamska država, kao i sirijski Nusra front, ogranak Al Kaide u Siriji, ili bilo koju oružanu formaciju koju Savjet bezbjednosti UN smatra terorističkom organizacijom.\nTurski predsjednik Redžep Tajip Erdogan rekao je danas da Turska podržava prekid vatre u Siriji "u načelu" ali da je ozbiljno zabrinuta da bi taj sporazum mogao da ojača predsjednika Asada i dovede do novih tragedija.\nErdogan takođe smatra da kurdska sirijska oružana grupa koju Turska smatra terorističkom organizacijom treba da bude isključena iz sporazuma o prekidu vatre.\n"Danas ima mnogo ljudi koji žele da spriječe normalan razvoj saradnje Rusije i SAD. Ima čak onih koji pokušavaju da ugroze mogućnosti unaprjeđenja dogovora Rusije i SAD i podsticanja naše saradnje u rješavanju najhitnijih problema našeg vremena", izjavio je Lavrov na sastanku s kopredsjedavajućim Inicijative za smanjenje nuklearne prijetnje Semom Nunom, bivšim američkim senatorom.\nLavrov je rekao da su se istog dana kada su Rusija i SAD odobrile zajedničku inicijativu o primirju u Siriji, u Vašingtonu i prijestonicama američkih saveznika "mogli su se čuti glasovi koji su dovodili u pitanje održivost tog dogovora".\n"Želimo iskreno da kažemo da su ti glasovi prije poziv na rat nego na mir", kazao je šef ruske diplomatije.\n"Nadam se da će političari vašeg nivoa s odgovornim pristupom događanjima suprostaviti tim negativnim tokovima i zalagati se za pravednu i uzajamno korisnu saradnju naše dvije zemlje", rekao je Lavrov.\nMinistri spoljnih poslova Rusije i SAD, Sergej Lavrov i Džon Keri, razgovarali su telefonom o pitanjima povezanim s predloženim primirjem u Siriji.\nU saopštenju ruskog ministarstva spoljnih poslova navodi se da su Keri i Lavrov "nastavili razgovor o modalitetima tog procesa, tražeći bolju koordinaciju napora" Rusije i SAD, uključujući i vojnu sferu.\nU razgovoru je razmotrena i obnova međusirijskih pregovora o političkom rješenju, kao i zajednički rad u Međunarodnoj grupi za podršku Siriji i Savjetu bezbjednosti UN.\nSirija ratSAD i SirijaSAD i RusijaRusija i SirijaDžon KeriSirijaSergej Lavrov


Samo 7,4 odsto građana – 2.772 osobe – opštine Bečej učestvovalo je u anketi „Budžet po meri građana – i ti se pitaš“ čiji je cilj da građani glasaju za to za koja ulaganja bi želeli da se iz opštinskog budžeta u 2020. godini troši novac, mada je o akciji na društvenim mrežama bilo informisano oko 11.000 građana.\nGrađani opštine su imali priliku da glasaju u mesnim zajednicama ili da popune anketni listić na internetu, a rezultati anketiranja objavljeni su početkom decembra meseca na konferenciji za novinare. U I Mesnoj zajednici ova tri prioriteta su dobila najviše glasova građana: uređenje plaže i šetališta na Tisi, rekonstrukcija obdaništa „Labud Pejović“, izgradnja kanalizacione mreže; u II Mesnoj zajednici pobednički predlozi su uređenje plaže i šetališta na Tisi, završetak fiskulturne sale u dvorištu škole „Petefi Šandor“, rešavanje problema pasa lutalica; anketirani građani u III Mesnoj zajednici tražili su izgradnju biciklističke staze na Iđoškom, Petrovoselskom i Srbobranskom putu, sanacija puteva u Novom selu i ulično osvetljenje na Iđoškom, Srbobranskom putu i pored Fadipa.\nU Bačkom Gradištu oni koji su učestvovali u anketi žele sanaciju vodovodne i kanalizacione mreže, uređenje centra sela i rekonstrukciju zgrade mesne zajednice, a žitelji Bačkog Petrovog Sela zahtevaju viši nivo bezbednosti, rešavanje problema pasa lutalica i izgradnju vodovodne mreže. Učesnici ankete u Radičeviću najviše glasova dali su za otvaranje apoteke, rekonstrukciju vodovoda i povezivanje bunara i za izgradnju dečjeg igrališta, a u Mileševu-Drljanu traži se sanacija škole (u Mileševu), otklanjanje divlje deponije i sanacija vodovoda i kanalizacije. Ljudi koju su u Poljanicama ispunili anketne listiće traže rekonstrukciju puta Poljanice-Bečej, izgradnju vodovoda i igrališta.\nPredsednik opštine Dragan Tošić rekao je da nema razloga da želje građana ne nađu mesta u budžetu opštine za narednu godinu. „Treba da ispoštujemo građane koji su izašli na glasanje“, rekao je Tošić na konferenciji na novinare početkom decembra i dodao da će budžet biti transparentan i da će o njemu biti održana javna rasprava.\nJavna rasprava o opštinskom budžetu za 2020. godinu trebalo je da bude održana 9. decembra, kako je krajem novembra na konferenciji za novinare najavio predsednik Bečejskog udruženja mladih Aleksandar Đekić, međutim, upravo tog dana popodne je iz lokalne samouprave saopšteno da je rasprava odložena za četvrtak, 12. decembar (kada je Mozaik već u štampi), uz obrazloženje da je datum javne rasprave pomeren zbog „zbog dodatnih aktivnosti u okviru akcije Budžet po meri građana i implementacije predloženih projekata“.\nAkciju „Budžet po meri građana – i ti se pitaš“ organizovalo je Bečejsko udruženje mladih u saradnji sa opštinom i Kancelarijom za mlade.\nInteresantno je da u identičnoj akciji krajem 2017. godine, kada su građani glasali za budžetske prioritete u 2018. godini, u najvećem broju slučajeva tražili izgradnju kanalizacije, saniranje vodovodne mreže, izgradnju i asfaltiranje puteva. U predlozima za ulaganje 100 miliona dinara iz budžeta opštine su bili i izgradnja bečejske banje, sanacija „Jodne banje“, itd.\nTada, je, recimo, učesnicima ankete u Radičeviću drugi prioritet, odmah iza rekonstrukcije vodovoda i povezivanje bunara, bio završetak izgradnje crkve. Ove godine među predlozima sa najviše glasova ne pojavljuju se adaptacija „Jodne banje“ i izgradnja banje.\nK.D.F. – 17. deo (tekst je objavljen u 789. broju Bečejskog mozaika, 13. decembra)\nanketa za budžet\nViše iz ove kategorije « Odluke u ime građana: Rebalans budžeta - prihodi 1,7 milijardi, deficit 115,9 miliona\tOdluke u ime građana 2019: Novi sloj asfalta u tri ulice »


Egipatski avion blokirao aerodrom u Beogradu, letovi pomjereni za dva sata\n12.09.2018 / 09:15 Regija - Tehnički problemi\nZbog aviona egipatske aviokompanije koji je iz tehničkih razloga ostao na pisti, slijetanja i polijetanja s beogradskog aerodroma su onemogućena. Aerodrom je tako ostao blokiran, a svi letovi koji su trebali da se realizuju jutros otkazani su najmanje za dva sata.\nIsti slučaj je i sa planiranim slijetanjima na beogradski aerodrom. Do sada su svi avioni koji su trebali da slete na "Nikolu Teslu" preusmjereni na druge aerodrome u okolini, odnosno u drugim državama.\nPrema saopštenju aerodroma "Nikola Tesla", precizira se da je avion tipa "boeing 737-800" egipatske kompanije "Egypt Air" koji je, bez putnika, sletio u 04.11 sati na beogradski aerodrom, ostao na poletno-sletnoj stazi uslijed tehničkih problema.\nU saopštenju se dodaje da će aerodrom biti zatvoren na dva sata, javili su srbijanski mediji.


I legendarni američki pickup Ford F-150 prelazi na struju! - informativa.ba\nAuto I legendarni američki pickup Ford F-150 prelazi na struju!\nI legendarni američki pickup Ford F-150 prelazi na struju!\n30 Jul 2019 12:10\nPrije samo nekoliko dana Ford je upriličio izuzetno zanimljivu promidžbenu prezentaciju, no za razliku od širokog auditorija u svečanim odijelima u nekoj glamuroznoj opernoj kući, prezentaciju svog budućeg potpuno električnog modela F-150 upriličio je na lokalnoj teretnoj cesti. A uvažena publika su mu bili vlasnici modela iz serije F, dosadašnjih generacija ovog legendarnog vozila, ljudi koji s ovim modelom rade i od njega žive te prehranjuju svoju porodicu.\nPoznato je to da Amerikanci vole pickup vozila, ali zapanjuje činjenica da je najprodavaniji pojedinačni model u svijetu prošle godine bio upravo pickup, i to serije Ford F. Prodano ih je u cijelom svijetu čak 1.076.153 primjerka. A ako uzmemo u obzir samo tržište Sjedinjenih Američkih Država, na kojem je prodano 84,5 posto svih modela serije F u 2018. godini, posve je jasno zašto Ford kao američka kompanija ustraje na tome da i u budućnosti jako lijepo pazi na svoju zlatnu koku. Prošle godine Ford je proslavio 100 godina proizvodnje u tvornici River Rogue Complex, u Dearbornu u državi Michigan, u kojoj se svake 53 sekunde proizvede po jedan F-150. Stoga već duže vrijeme radi na budućim modelima ovog pickupa koji je izgradio Ameriku, i imaju potpuno pravo.\nAko ste se upitali zašto baš 42 komada F-150, onda je odgovor vrlo jednostavan – model Ford F-150 je najprodavaniji pickup u Americi već 42 godine uzastopno.\nFord je ovime potvrdio da će uskoro na tržište izbaciti potpuno električni F-150, ali i potpuno novi F-150 Hybrid, koji u prodaju kreće sljedeće godine. Oba elektrificirana modela imat će čvrstinu, sposobnost i inovaciju kakve kupci F-150 i očekuju.


Lajčak u Prištinu donosi ‘datume za obnavljanje dijaloga’ | Poskok\nLajčak u Prištinu donosi ‘datume za obnavljanje dijaloga’\nSpecijalni predstavnik Evropske unije (EU) za dijalog Srbije i Kosova Miroslav Lajčak, neće u ponedeljak doputovati u Prištinu jer je otkazan njegov let, potvrdila je portparolka Kancelarije EU na Kosovu Dinka Živalj.\nNajavila je da će Lajčak u utorak, 16. juna doputovati u glavni grad Kosova.\n“Izaslanik EU (Miroslav) Lajčak biće sutra (16. jun) u Prištini da razgovara o modalitetima i donosi sa sobom datume za obnavljanje dijaloga u kojima posreduje EU – proces koji je doneo stvarne rezultate građanima Kosova od samog početka”, istakla je Živalj.\nPrema izvorima RSE, Lajčak je sa delegacijom stigao u Cirih, gde je trebalo da presedne kako bi nastavio put do Tirane. Međutim, let je u međuvremenu otkazan.\nLajčak je trebalo preko Albanije da stigne do Prištine, u njegovoj prvoj poseti od kako je imenovan za specijalnog predstavnika EU u dijalogu između Prištine i Beograda o normalizaciji odnosa.\nU toku dana, dok se očekivalo da Lajčak stigne u Prištinu, specijalni izaslanik američkog predsednika za dijalog Kosova i Srbije Ričard Grenel (Richard Grenell) objavio je da je od Vlada Kosova i Srbije dobio uveravanja da će privremeno zaustaviti kampanju za povlačenje i traženje članstva Kosova u međunarodnim organizacijama.\nTakođe, u objavi na Tviteru, uz poruku „Sjajne vesti“ (Great news) Grenel je doda, „kako bismo se 27. juna sastali u Vašingtonu, u Beloj kući, radi razgovora o dijalogu“.\nUsledila je i potvrda za RSE da će sastanku u Beloj kući sa kosovske strane prisustvovati predsednik Hašim Tači (Hashim Thaci) i premijer Avdulah Hoti (Avdullah).\nHoti i Tači o Lajčaku i Grenelu\nPrethodno, premijer Kosova Avdulah Hoti (Avdullah) je 15. juna o plaformi Vlade Kosova za dijalog razgovarao sa predsednikom Kosova, Hašimom Tačijem (Hashim Thaci).\nTači je nakon sastanka izjavio da Kosovo i Zapadni Balkan ulaze u važnu nedelju što se tiče nastavka dijaloga Kosova i Srbije.\nPrema njegovim rečima, očekuje pokretanje konkretnih procesa od SAD, odnosno Ričarda Grenela, kao i poseta Miroslava Lajčaka.\n“Usko ćemo sarađivati jedan s drugim, kao predsednik i premijer, ali i sa Skupštinom i svim partijama na vlasti i u opoziciji, kako bi bili što spremniji i kako bi bilo jasno šta želimo da postignemo – a to je recipročno priznanje Kosova i Srbija. Što se toga tiče, sve je jasno, poštovaće se Ustav i sarađivaće se sa celom političkom scenom kako bi se okončao ovak ne tako lak proces”, kazao je Tači.\nGovoreći o Lajčakovoj poseti, Tači je kazao da on treba da zna da je Kosovo nezavisna država.\n“Nisam informisan o Lajčakovoj agendi na Kosovu. On treba da shvati da je Kosovo nezavisna i suverena država, i svaki drugi pristup biće neuspeh za Lajčaka i EU. Građanima Kosova je potrebna liberalizacija viza, a ne reči”, kazao je Tači. Za sada nije potvrđeno da li će se Tači sastati sa Lajčakom.\nGovoreći o tome ko će voditi dijalog, Tači je rekao da se svi trebaju koordinirati i biti ujedinjeni u procesu.\n“Ovlašćenja za proces dijaloga su pojašnjena Ustavom. Bićemo rame uz rame jedan s drugim. Ne takmičimo se, već ćemo biti zajedno naspram Srbije”, naveo je Tači.\nS druge strane, u odvojenom obraćanju medijima, premijer Hoti je pozvao kosovsku opoziciju na sastanak a kako bi razgovarali o procesu dijaloga. On je najavio da će se o tome konsultovati i sa predstavnicima civilnog društva.\n“Pozivam ih da se sastanemo, da nas saslušaju šta imamo da im kažemo o procesu dijaloga. Pokušaćemo da formiramo konsenzus sa političkim snagama za ovaj veoma važan proces”, kazao je Hoti.\nOpozicioni pokret Samoopredeljenje odbija da se uključi u proces dijaloga sa aktuelnom vladu, dok Demokratska partija Kosova je saopštila da čeka zvaničan poziv na razgovor.\nDijalog Kosova i Srbije o normalizaciji odnosa prekinut je krajem 2018. zbog uvedene takse od 100 odsto na robu iz Srbije.\nBivša vlada Aljbina Kurtija (Albin) je taksu 1. aprila ove godine zamenila recipročnim, trgovinskim merama, meru koja je aktuelna Vlada Avdulaha Hotija ukinula kako bi se dala šansa nastavku dijaloga sa Srbijom.\nU proces su sada uključeni i specijalni predstavnici, odnosno izaslanici, i EU i Sad.\nPremijer Hoti je u nedavnom intervjuu za Radio Slobodna Evropa rekao da je u procesu dijaloga Kosova i Srbije uloga EU i Sjedinjenih Država komplementarna.\nZBOG ODLASKA U KNIN U Srbiji osvanuo vulgarni transparent s porukom Borisu Miloševiću\nVučić: Nećemo slaviti tragediju srpskog naroda. Pomirenje – da, ali poniženje – ne\nOvo je skroz ludo: Policija zaustavila srpskog desničara i našla mu paintball puške, tvrde da ih je mislio upotrijebiti na prosvjedima


Tokom osam mjeseci oko 700 hiljada turista - informativa.ba\nBiznis Finansije Tokom osam mjeseci oko 700 hiljada turista\nTokom osam mjeseci oko 700 hiljada turista\nBiH - turisti -\nBroj noćenja domaćih turista veći je za 19,4 posto, dok je broj noćenja stranih turista veći za 37,1 posto u odnosu na isti period 2014. godine.\nU ukupno ostvarenom broju noćenja učešće domaćih turista bilo je 32,2 posto i 67,8 posto stranih turista, podaci su Agencije za statistiku BiH.\nPrema vrsti smještajnog objekta najveći broj noćenja je ostvaren u okviru vrste hoteli i sličan smještaj s učešćem od 92,9 posto.\nU strukturi noćenja stranih turista najviše noćenja tokom osam mjeseci 2015. godine ostvarili su turisti iz: Hrvatske (12,4), Srbije (9,8), Italije (9,4 ), Turske (8,4 o) , Slovenije (5,9 ), Poljske (5,6) i Francuske (3,6 posto) što je ukupno 55,1 posto.\nTuristi iz ostalih zemalja ostvarili su 44,9 posto noćenja. Što se tiče dužine boravka stranih turista u BiH, na prvom mjestu su turisti s: Malte s prosječnim zadržavanjem od 5,0 noći, iz Južnoafričke Republike sa 4,1 noći, Francuske i Kuvajta s po 3,3 noći i Latvije s 3,1 noći.\nOznake: #BiH #turisti #statistika


Ministar Dačić razgovarao sa poslanikom Bundestaga Nilsom Anenom\nPrvi potpredsednik Vlade i ministar spoljnih poslova Republike Srbije Ivica Dačić sastao se danas sa poslanikom nemačkog Bundestaga Nilsom Anenom, članom Socijademokratske partije Nemačke i šefom frakcije SPD u Odboru za spoljne poslove Bundestaga.\nMinistar Dačić istakao je tokom razgovora da je Srbija potpuno spremna za pregovarački proces o članstvu u EU i izrazio očekivanje da će Nemačka pozitivno oceniti politiku Vlade Srbije na sprovođenju unutrašnjih reformi, učešće u dijalogu sa Prištinom i doprinos stabilizaciji regiona, kao i da će nam pružiti podršku u pregovorima.\nNils Anen čestitao je šefu srpske diplomatije na preuzimanju predsedavanja OEBS-u, naglašavajući da je to izraz rastućeg poverenja zemalja učesnica OEBS-a u Srbiju. Nemačka će, inače, od naredne godine, zajedno sa Srbijom biti članica Trojke OEBS-a.\nTokom razgovora razmotrene su i teme iz domena bilateralne saradnje, a ministar Dačić naglasio je spremnost Srbije da razvija i unapređuje sveukupnu saradnju sa Nemačkom, jednim od najvažnijih ekonomskih partnera Srbije. U prvih deset meseci ove godine, spoljnotrgovinska razmena beleži tendenciju rasta, dok je prošle godine dostigla rekord od skoro tri milijarde evra.